open-index/open-wikipedia-markdown huggingface dataset:
Νικόλαος Στράτος

Ο **Νικόλαος Στράτος** (16 Μαΐου 1872 - 15 Νοεμβρίου 1922) ήταν Έλληνας πολιτικός, που έγινε πρωθυπουργός της Ελλάδας το 1922 για έξι ημέρες. Στις 31 Οκτωβρίου δικάστηκε ως ένας από τους υπευθύνους για την Μικρασιατική καταστροφή στη δίκη των έξι, καταδικάστηκε και εκτελέστηκε στις 15 Νοεμβρίου στο Γουδή.

## Βιογραφία
Καταγόταν από το Λουτρό Αιτωλοακαρνανίας και σπούδασε νομικά. Εξελέγη βουλευτής για πρώτη φορά το 1902. Μετά το Κίνημα στο Γουδί χρημάτισε υπουργός Εσωτερικών στην κυβέρνηση του Δημητρίου Ράλλη και το 1912 υπουργός Ναυτικών στην κυβέρνηση Βενιζέλου. Το 1910 προσχώρησε στο Κόμμα Φιλελευθέρων. Το 1911 εξελέγη πρόεδρος της Β' διπλής Αναθεωρητικής Βουλής. Δύο χρόνια αργότερα εντάχθηκε στους αντιβενιζελικούς. Το 1915 διορίστηκε υπουργός Ναυτικών στην κυβέρνηση Γούναρη. 
Το 1916 ίδρυσε το «Εθνικόν Συντηρητικόν Κόμμα» και υποστήριξε πολιτική ουδετερότητας στον Α' Παγκόσμιο Πόλεμο. Το 1922 διετέλεσε υπουργός Εσωτερικών στην κυβέρνηση Πρωτοπαπαδάκη. Τον Μάιο του 1922 σχημάτισε κυβέρνηση (Κυβέρνηση Νικολάου Στράτου 1922) όπου ανέλαβε και το χαρτοφυλάκιο του Υπουργείου Εξωτερικών αλλά παραιτήθηκε λίγες μέρες αργότερα.

Τέλος συνελήφθη από τους κινηματίες στρατιωτικούς της Μικρασιατικής εκστρατείας και προσήχθη σε δίκη, γνωστή και ως δίκη των έξι. Το στρατοδικείο τον έκρινε ένοχο για έσχατη προδοσία και τον καταδίκασε σε θάνατο. Τουφεκίστηκε στο Γουδή.

Το 2010, κρίθηκε ότι πρέπει να γίνει επανάληψη της δίκης λόγω νέων στοιχείων και αθωώθηκαν όλοι οι κατηγορούμενοι λόγω παραγραφής.

Ήταν παντρεμένος με τη Μαρία Κορομηλά, κόρη του συγγραφέα Δημητρίου Κορομηλά, και είχε δύο παιδιά, την Δόρα, χορεύτρια και τιμημένη με το "παγκόσμιο βραβείο Θεάτρου" και τον Ανδρέα, βουλευτή.

## Παραπομπές


Κατηγορία:Πρωθυπουργοί της Ελλάδας
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Πρόεδροι της Βουλής των Ελλήνων
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Ναυτικών
Κατηγορία:Οικογένεια Στράτου
Κατηγορία:Οικογένεια Μπουντούρη
Κατηγορία:Έλληνες βασιλόφρονες
Κατηγορία:Αντιβενιζελικοί
Κατηγορία:Εθνικός Διχασμός
Κατηγορία:Καταδικασθέντες σε θάνατο
Κατηγορία:Εκτελεσθέντες για πολιτικά εγκλήματα
Κατηγορία:Έλληνες πολιτικοί του 20ού αιώνα
Παγκύπριο πρωτάθλημα ποδοσφαίρου γυναικών

Το **Παγκύπριο πρωτάθλημα ποδοσφαίρου γυναικών** είναι πρωτάθλημα γυναικείου ποδοσφαίρου της Κύπρου. Διοργανώνεται από την Κυπριακή Ομοσπονδία Ποδοσφαίρου (Κ.Ο.Π.). Από το πρωτάθλημα αυτό ανακηρύσσεται ο πρωταθλητής Κύπρου, ο οποίος αποκτά το δικαίωμα συμμετοχής στο Τσάμπιονς Λιγκ.

Πολυνίκης ομάδα της διοργάνωσης είναι η Apollon Ladies με 16 κατακτήσεις.

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Το πρωτάθλημα της περιόδου 2019-20 διακόπηκε λόγω της πανδημίας του κορωνοιού.

## Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις πρωταθλημάτων ανά ομάδα.

## Δείτε επίσης
* Ποδόσφαιρο στην Κύπρο
* Κύπελλο Κύπρου (ποδόσφαιρο γυναικών)

## Παραπομπές

## Πηγές

*

*
Α.Ε. Αίγινας

Η **Αθλητική Ένωση Αίγινας** ήταν αθλητικός σύλλογος με έδρα την Αίγινα. Ιδρύθηκε το 1971 και δραστηριοποιήθηκε στο ποδόσφαιρο, διαθέτοντας τμήμα ποδοσφαίρου ανδρών και τμήμα ποδοσφαίρου γυναικών.

## Τμήμα ποδοσφαίρου ανδρών
Το τμήμα ποδοσφαίρου ανδρών ήταν το πρώτο που διέθετε ο σύλλογος με την ίδρυσή του το 1971 και από τη σεζόν 1971-72 αγωνιζόταν στα πρωταθλήματα της Ε.Π.Σ. Πειραιά.

Το 2011 το ανδρικό τμήμα ποδοσφαίρου της Α.Ε. Αίγινας, ύστερα από 40 χρόνια παρουσίας στα Πειραϊκά πρωταθλήματα, συγχωνεύτηκε με τον Αιακό Αίγινας και δημιούργησαν την «Α.Ε. Αίγινας-Αιακός», η οποία το 2012 συγχωνεύτηκε με το ανδρικό τμήμα ποδοσφαίρου του Σαρωνικού Αίγινας, δημιουργώντας την «Α.Ε. Σαρωνικός Αίγινας».

## Τμήμα ποδοσφαίρου γυναικών
Το τμήμα ποδοσφαίρου γυναικών του συλλόγου ιδρύθηκε το 1988 και αποτέλεσε έναν από τους πρώτους συλλόγους γυναικείου ποδοσφαίρου της Ελλάδας και έναν από τους πιο διακεκριμένους, με 3 συμμετοχές στο ΟΥΕΦΑ Τσάμπιονς Λιγκ Γυναικών.

Κατέκτησε 2 πρωταθλήματα Περιφερειακού Πρωταθλήματος (1994, 1998) και 3 Πρωταθλήματα Ελλάδας (2003, 2004, 2005), ενώ υπήρξε και 1 φορά (2002) φιναλίστ του Κυπέλλου Ελλάδας.

Τελευταία παρουσία της στα πρωταθλήματα ήταν τη σεζόν 2010-11 στην Α΄ Εθνική, ενώ την επόμενη σεζόν αποχώρησε από το πρωτάθλημα μόλις την 2η αγωνιστική. Έκτοτε δεν υφίσταται.

## Παραπομπές


Κατηγορία:Ιδρύσεις αθλητικών συλλόγων το 1971
Κατηγορία:Ιδρύσεις ποδοσφαιρικών ομάδων το 1971
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ανενεργές ποδοσφαιρικές ομάδες Ελλάδας
Γ.Ο. Ολυμπιάδα 96 Θεσσαλονίκης

Η **Γ.Ο. Ολυμπιάδα Θεσσαλονίκης 96** ήταν γυναικείο ποδοσφαιρικό σωματείο της Θεσσαλονίκης.

## Ιστορία

Ιδρύθηκε το 1987 από παίκτριες που αποχώρησαν από τον Α.Ο. Ηλιούπολης Θεσσαλονίκης.

Το «96» παρέπεμπε στην διεκδίκηση από την Ελλάδα των Ολυμπιακών Αγώνων του 1996. Παλαιότερα υπήρξε η Ολυμπιάδα Θεσσαλονίκης που ήταν η πρώτη γυναικεία ομάδα στην Ελλάδα με έτος ίδρυσης το 1979. Η μόνη σχέση μεταξύ των ομάδων ήταν κάποιες παίκτριες που έπαιξαν και στις δύο ομάδες (Χατζηλάσκαρη, Κόκκοτα, Κωνσταντινίδου)

Το 2001 η ομάδα βρέθηκε στα πρόθυρα διάλυσης και ενσωματώθηκε στα αθλητικά τμήματα του Π.Α.Ο.Κ.. Ουσιαστικά η ομάδα έπαψε να υπάρχει.

## Τίτλοι

* Πρωτάθλημα Ελλάδας (**3 Τίτλοι**): 1990, 1996, 1998
* Κύπελλο Ελλάδας (**1 Τίτλος**): 2000

Ολυμπιαδα 96 θεσσαλονικης
Ολυμπιαδα 96 θεσσαλονικης
Κατηγορία:Ανενεργές γυναικείες ποδοσφαιρικές ομάδες Ελλάδας
Α.Ο. Καβάλα 86

Ο **Αθλητικός Ομιλος Καβάλα 86** είναι γυναικείος ποδοσφαιρικός σύλλογος με έδρα την Καβάλα. Ιδρύθηκε το 1986 και διεξάγει τους εντός έδρας αγώνες στο Δημοτικό Στάδιο Ανθή Καραγιάννη.

## Ιστορία
Το γυναικείο ποδόσφαιρο άρχισε να οργανώνεται στην περιοχή το 1984, με την ίδρυση του αθλητικού σωματείου «Αλκυονίδες Καβάλας». Ο Α.Ο. Καβάλα 86 ιδρύθηκε το 1986. Κύρια χρώματα της ομάδας αποτελούν το άσπρο και το μπλε, ενώ σε πιο σπάνιες περιπτώσεις χρησιμοποιεί και το κόκκινο.

Η ομάδα έχει κατακτήσει δύο Πρωταθλήματα Ελλάδος το 1993 και το 2001, όπως και ένα Κύπελλο Ελλάδος το 2001, χρονιά κατά την οποία πραγματοποίησε το λεγόμενο "νταμπλ". Επίσης, έχει κερδίσει τρία Περιφερειακά Πρωταθλήματα το 1997, το 1998 και το 2011.

Την περίοδο 2001–02 αγωνίστηκε στο νεοϊδρυθέν τότε Τσάμπιονς Λιγκ Γυναικών, μετέχοντας σε προκριματικό όμιλο που φιλοξενήθηκε στο Άμστερνταμ.

## Τίτλοι
* Πρωταθλήματα Ελλάδος (2): 1993, 2001
* Κύπελλο Ελλάδος (1): 2001
* Περιφερειακά Πρωταθλήματα (3): 1997, 1998, 2011

## Παραπομπές


## Εξωτερικοί σύνδεσμοι

* 
* Η σελίδα της ομάδας στην UEFA

Κατηγορία:Αθλητικοί σύλλογοι Καβάλας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1986
Μ.Ε.Α.Ο. Φιλυριακός Φλώρινας

thumb|200px|Φιλυριακός Φλώρινας

Ο **Μορφωτικός Εκπολιτιστικός Αθλητικός Όμιλος Φιλυριακός** ήταν ποδοσφαιρικός σύλλογος της Φλώρινας.

## Ιστορία
Ο «ΜΕΑΟ Φιλυριακός» ιδρύθηκε το 1991 με πρωτοβουλία του καθηγητή φυσικής αγωγής Δημήτρη Ποζατσίδη, ο οποίος μέχρι σήμερα είναι πρόεδρος και προπονητής του συλλόγου. Έχει αντρικό και γυναικείο τμήμα ποδοσφαίρου και χρώματα το πορτοκαλί, το λευκό και το πράσινο.

Από το καλοκαίρι του 2002 αγωνίζεται σε ιδιόκτητη έδρα, το «Ποζατσίδειο Αθλητικό Κέντρο», το οποίο δημιούργησε ο πρόεδρος και οι αθλητές του σωματείου στο Αμμοχώρι Φλώρινας. Είναι ένα μοντέρνο αθλητικό κέντρο, ίσως το καλύτερο στη Δυτική Μακεδονία και ένα από τα καλύτερα στην Ελλάδα.

## Τμήματα
### Ανδρών
Η ανδρική ομάδα αγωνίζεται στην Β΄ κατηγορία της Ε.Π.Σ. Φλώρινας.

### Γυναικών
Το γυναικείο τμήμα ιδρύθηκε το 1992. Την περίοδο 1992-93 συμμετείχε για πρώτη φορά στο Περιφερειακό πρωτάθλημα ποδοσφαίρου γυναικών. Πήρε το πρωτάθλημα στον όμιλό του και ανέβηκε στην Α΄ Εθνική, όπου παίζει μέχρι σήμερα με ιδιαίτερη επιτυχία. Το 2000 κατέκτησε το πρωτάθλημα Ελλάδος ενώ άλλες δυο φορές έφτασε ως τον τελικό του πρωταθλήματος.

#### Υποδομής
Το 1998 ο Δ. Ποζατσίδης ίδρυσε και δεύτερη γυναικεία ομάδα ποδοσφαίρου στη Φλώρινα, το **Μ.Α.Σ. Φιλυρηίς**, που λειτουργεί ως Ακαδημία Ποδοσφαίρου για τα μικρότερα σε ηλικία κορίτσια και αποτελεί το προστάδιο του Φιλυριακού.Λειτουργούν επίσης τμήματα υποδομής μικρών ηλικιών.

## Τίτλοι
* Πρωτάθλημα Ελλάδος Γυναικών (1): 2000
* Περιφερειακό πρωτάθλημα γυναικών (Β΄Εθνική) (1): 1993
* Φιναλίστ πρωταθλήματος Ελλάδος γυναικών (2): 2001, 2004
* Πρωταθλητής BEACH SOCCER 2005,2007,2012

## Εξωτερικοί σύνδεσμοι
* Επίσημη ιστοσελίδα
* http://www.womensoccer.gr/omades/filiriakos.htm 

Κατηγορία:Αθλητικοί σύλλογοι Φλώρινας
Κατηγορία:Ιδρύσεις αθλητικών συλλόγων το 1991
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1991
Κατηγορία:Ανενεργές γυναικείες ποδοσφαιρικές ομάδες Ελλάδας
Στέλιος Τσιτσιμελής

Ο **Στέλιος Τσιτσιμελής** του Λάμπρου (1928 – 11 Ιουνίου 1997) ήταν δήμαρχος Αγρινίου, ο πρώτος εκλεγμένος μετά τη μεταπολίτευση.

Υπήρξε στέλεχος της ΕΔΑ και διετέλεσε δήμαρχος για 3 συνεχόμενες θητείες, το διάστημα 1975 έως 1986, υποστηριζόμενος από κόμματα της αριστεράς και το ΠΑΣΟΚ. Έδωσε βάρος στον πολιτισμό και επί των ημερών του ιδρύθηκε το 1981 το δημοτικό θέατρο της πόλης, το οποίο ήταν το πρώτο στην Ελλάδα, και που αργότερα εντάχθηκε στο θεσμό των ΔΗ.ΠΕ.ΘΕ (Δημοτικά Περιφερειακά Θέατρα).

Εξελέγη βουλευτής Αιτωλοακαρνανίας του ΠΑΣΟΚ στις εκλογές που διεξήχθησαν τον Ιούνιο του 1989 και επανεξελέγη στις επόμενες εκλογές του Νοεμβρίου του 1989. Διετέλεσε Περιφερειάρχης Ηπείρου (την περίοδο από τις 13 Οκτωβρίου 1993 ως τις 16 Οκτωβρίου 1996).

Τον Ιούνιο του 2008 ο δήμος Αγρινίου έδωσε το όνομά του στο Πνευματικό Κέντρο της πόλης.

## Παραπομπές


Κατηγορία:Δήμαρχοι Αγρινίου
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το ΠΑΣΟΚ
Ιωάννης Παπαδιαμαντόπουλος

Το ονοματεπώνυμο **Ιωάννης Παπαδιαμαντόπουλος** μπορεί να αναφέρεται στους:

* Ιωάννης Παπαδιαμαντόπουλος (Πρεσβύτερος), αγωνιστής του 1821
* Ιωάννης Δ. Παπαδιαμαντόπουλος, στρατιωτικός & πολιτικός
* Ζαν Μορεάς (Ιωάννης Α. Παπαδιαμαντόπουλος) ποιητής
Κατάλογος πλοίου

Γενικά στα πλοία  χρησιμοποιούνται πολλοί πίνακες (λίστες) σε μορφή καταλόγου.
Σημαντικότεροι τέτοιοι  **Κατάλογοι πλοίου** (ship's list) είναι:

***Κατάλογος πληρώματος:** Στον κατάλογο αυτόν περιλαμβάνεται το προσωπικό πλοίου, κατ΄ ειδικότητα, ονοματεπώνυμο, ηλικία και αριθμό ναυτικού φυλλαδίου.

***Κατάλογος επιβατών:** Στον κατάλογο αυτόν περιλαμβάνονται κατά θέση πλοίου, τα ονοματεπώνυμα των επιβατών, ηλικία  και λιμένες επιβίβασης - αποβίβασης (προορισμού).

***Κατάλογος εφοδίων:** Στον κατάλογο αυτό περιλαμβάνονται επιμέρους πλείστοι κατάλογοι εφοδίων πλοίου και διατιθέμενων ομοειδών μέσων π.χ. τρόφιμα, λιπαντικά κ.ά. Όσα εξ αυτών ανάγονται σε αρμοδιότητα τελωνειακού ελέγχου χαρακτηρίζονται "*δηλωτικά εφοδίων πλοίου*".

***Κατάλογος φορτίων:** Στον κατάλογο αυτό περιλαμβάνονται τα φορτία κατά είδος, συσκευασία όγκου ή βάρους, λιμένα φόρτωσης - λιμένα προορισμού και αντιπρόσωπος (ναυτικός πράκτορας). Επίσης και αυτός ο κατάλογος για τα φορτία εκφόρτωσης, στον λιμένα ελέγχου, χαρακτηρίζεται "*δηλωτικό φορτίου*".
Στη πράξη χρησιμοποιούνται επίσης και άλλοι πίνακες μικρότερης σημασίας, συνήθως ειδών απογραφής.

Κατηγορία:Πλοίο
Βιωσιμότητα

**Βιωσιμότητα** (ή *αειφορία*) είναι ένα πρότυπο παραγωγής το οποίο στοχεύει στο καλύτερο οικονομικό αποτέλεσμα τόσο για τον Άνθρωπο όσο και για το φυσικό περιβάλλον, τόσο στο παρόν όσο και στο αόριστο μέλλον. Βασικό της στοιχείο είναι η ισορροπία μεταξύ παραγωγής αγαθών και πρώτης ύλης (που δαπανήθηκε για να επιτευχθεί η παραγωγή). Στόχος των βιώσιμων διαδικασιών είναι να επιτύχουν περισσότερη παραγωγή με μικρότερη δαπάνη πρώτης ύλης, γι' αυτό η βιωσιμότητα αναφέρεται μαζί με την ανακύκλωση, τις ανανεώσιμες πηγές ενέργειας και τον βιοκλιματικό σχεδιασμό. Η βιωσιμότητα υπονοεί ότι οι φυσικοί πόροι υφίστανται εκμετάλλευση με ρυθμό μικρότερο από αυτόν με τον οποίον ανανεώνονται, διαφορετικά λαμβάνει χώρα περιβαλλοντική υποβάθμιση. Θεωρητικά, το μακροπρόθεσμο αποτέλεσμα της περιβαλλοντικής υποβάθμισης είναι η ανικανότητα του γήινου οικοσυστήματος να υποστηρίξει την ανθρώπινη ζωή (οικολογική κρίση).

Κατ' επέκταση, στο πολιτικό πεδίο, ο όρος βιωσιμότητα μπορεί να σχετίζεται με τη διατήρηση της κοινωνικής συνοχής, τόσο στο παρόν όσο και στο αόριστο μέλλον. Η έννοια της βιωσιμότητας επομένως, στο πλαίσιο μίας αναλυτικότερης προσέγγισης, μπορεί να υποδιαιρεθεί σε «περιβαλλοντική βιωσιμότητα», «οικονομική βιωσιμότητα» και «πολιτικοκοινωνική βιωσιμότητα». Οι τρεις αυτές κατηγορίες βιωσιμότητας αλληλεπιδρούν αλλά δεν ταυτίζονται απαραιτήτως ως αντικειμενικοί στόχοι. Για περισσότερα στοιχεία δείτε το άρθρο βιώσιμη ανάπτυξη.
## Βιώσιμη μόδα
Η βιώσιμη μόδα ή αλλιώς *«*αργή μόδα*»* είναι ένα κίνημα και μια διαδικασία προώθησης της αλλαγής στα προϊόντα μόδας και το σύστημα μόδας προς μεγαλύτερη οικολογική ακεραιότητα και κοινωνική δικαιοσύνη και αφορά το σχεδιασμό, την παραγωγή και την αγορά προϊόντων μόδας με πιο συνειδητό και βιώσιμο τρόπο. Εχθρός της βιώσιμης μόδας είναι η *«γρήγορη μόδα» ή «fast fashion», η οποία ορίζεται ως η «προσέγγιση στο [[design]], τη δημιουργία, και το [[marketing]] των ρούχων που εστιάζει στην προσπάθεια οι τάσεις της μόδας να γίνονται γρήγορα και φθηνά διαθέσιμες στους καταναλωτές.»*   Η Stella McCartney είναι από τους πρώτους σχεδιαστές που συμμετέχουν ενεργά στο κίνημα για βιώσιμη και ηθική μόδα. 

Κατά την έρευνα Fashion Research 2019, μία καταγραφή της Ελληνικής online αγοράς μόδας που υλοποιείται με έρευνες σε τακτά χρονικά διαστήματα από τη μηχανή αναζήτησης μόδας GLAMI, οι Έλληνες καταναλωτές ενδιαφέρονται για τα προϊόντα βιώσιμης μόδας και είναι διατεθειμένοι να πληρώσουν ακριβότερα. Ωστόσο, αυτό που τους λείπει είναι η σαφής και ολοκληρωμένη πληροφόρηση, η κατανόηση της έννοιας της βιωσιμότητας και τι εκπροσωπεί και η ξεκάθαρη ενημέρωση για τα brand που μπορούν να θεωρηθούν βιώσιμα. Προχωρούν όμως σε πιο συνειδητές και ηθικές αγορές. Το 55% των ερυτώμενων αγοράζει προϊόντα καλύτερης ποιότητας και το 41% δεν αγοράζει πλαστικές σακούλες και ψωνίζει από e-shops που προσφέρουν συσκευασίες φιλικές προς το περιβάλλον. 

## Παραπομπές


## Εξωτερικοί σύνδεσμοι

Κατηγορία:Οικολογία
Συνειδητή κοινότητα

μικρογραφία|Μέλη του Yamagishi-Kai , ενός ιαπωνικού κινήματος που δημιούργησε ένα δίκτυο συνειδητών κοινοτήτων,1959.
**Συνειδητή κοινότητα** (ή **κοινότητα από πρόθεση**) είναι μία σχεδιασμένη οικιστική κοινότητα με σκοπό να προσφέρει ένα πολύ υψηλότερο βαθμό κοινωνικής αλληλεπίδρασης στα μέλη της σε σχέση με άλλες κοινότητες. Τα μέλη μιας συνειδητής κοινότητας συχνά μοιράζονται ένα κοινό κοινωνικό, πολιτικό ή πνευματικό όραμα και μοιράζουν μεταξύ τους ευθύνες και πρώτες ύλες.

Ο όρος *συνειδητή κοινότητα* χρησιμοποιήθηκε επίσημα έπειτα από μια συνάντηση το 1948 στις ΗΠΑ ατόμων που ενδιαφέρονταν για την ίδρυση εναλλακτικών κοινοτήτων. Ο όρος «Συνειδητή» εκφράζει τη συνειδητή θέληση των ατόμων να βρεθούν μεταξύ τους. Η FIC (Fellowship for Intentional Community), που γεννήθηκε τότε, διέκρινε τις εξής κατηγορίες Συνειδητών Κοινοτήτων: οικοδομικοί συνεταιρισμοί, κοινοπραξίες γης (land trusts), κομμούνες, κιμπούτς, άσραμς, κοοπερατίβες σπιτιών και οικοκοινότητες.

## Χαρακτηριστικά
Οι σκοποί ποικίλουν για κάθε συνειδητή κοινότητα. Αυτοί περιλαμβάνουν τη συλλογική ιδιοκτησία και διαχείριση των πόρων (κομμούνες ή κολεκτίβες), δημιουργία γειτονιών για οικογένειας (οικοδομικοί συνεταιρισμοί) ή οικολογική διαβίωση σε οικοκοινότητες με σκοπό τη βιωσιμότητα. Μερικές κοινότητες είναι κοσμικές, άλλες έχουν πνευματική / θρησκευτική βάση. Συνήθως όλες δίνουν βάρος στην ηθική αξία της ισονομίας. Άλλα κοινά θέματα είναι η εθελοντική απλότητα, η ομαδική και ατομική ανάπτυξη και η αυτονομία. Μερικές κοινότητες δημιουργούνται για να προσφέρουν βοήθεια σε μη-ικανά άτομα, όπως για παράδειγμα μετανάστες, άστεγους, ανθρώπους με κινητικά προβλήματα. Μερικές κοινότητες διατηρούν κέντρα εκμάθησης ή υγείας.

## Δείτε επίσης
* Κριστιάνια
* Οικο-αναρχισμός
* Οικοκοινότητες
* Κιμπούτς

## Εξωτερικοί σύνδεσμοι
*Intentional Communities Database
*Communities Directory, Online 
*Intentional Communities website
*Fellowship for Intentional Community 

*
Φλέβολαντ

Το **Φλέβολαντ** ή **Φλεβολάνδη** () είναι η 12η και νεότερη επαρχία της Ολλανδίας και αποτελείται από το Νόορντοοστπολντερ, το Όοστελαϊκ και το Νότιο Φλέβολαντ. Και τα τρία αυτά πόλντερ δημιουργήθηκαν όταν οι Ολλανδοί "διεκδίκησαν" ξηρά από τη θάλασσα κατά τη διάρκεια του 20ού αιώνα. Η απόφαση για την ανακήρυξη του Φλέβολαντ ως ξεχωριστής επαρχίας ήρθε στις 27 Ιουνίου 1985 και κυρώθηκε την 1 Ιανουαρίου 1986, οπότε και η περιοχή κατέστη η 12η και νεαρότερη επαρχία της χώρας.

## Δήμοι του Φλέβολαντ

## Ιστορία
Στις 14 Ιουνίου 1918 αποφασίστηκε η μετατροπή του Ζάουντερζεε σε πόλντερ. Αυτό θα επιτυγχανόταν μέσω μιας στροφής της κοινής γνώμης μετά τις καταστροφικές πλημμύρες του 1916. Το όλο εγχείρημα διήρκεσε περίπου 3/4 του αιώνα:
* Το φράγμα προς το Βίρινγκεν στη Βόρεια Ολλανδία, που ήταν ακόμα νησί.
* Το Άφσλαουτνταϊκ, το "φράγμα κλεισίματος", το τελευταίο τμήμα του οποίου έκλεισε το 1932. Έκτοτε, το Ζάουντερζεε, η "Νότια Θάλασσα", που ήταν ανοικτή προς τη Βόρεια Θάλασσα, απομονώθηκε από την τελευταία και ονομάστηκε Άισελμεερ (Ολλανδικά: *IJsselmeer*).
* Μετατροπή σε πόλντερ της θάλασσας του Βίρινγκεν το 1930.
* Πρώτο φράγμα της προετοιμασίας για τη μετατροπή σε πόλντερ του Νόορντοοστπόλντερ (Βορειοανατολικό πόλντερ, Ολλανδικά: *Noordoostpolder*) από την Ουρκ ως την πόλη Λέμστερσταντ. Έτσι η Ουρκ έπαψε να είναι πια νησί.
* Αποξήρανση του Βορειοανατολικού πόλντερ το 1940.
* 1942: υδάτινα τμήματα του Λέμστερσταντ, της επαρχίας Φρίσλαντ και της επαρχίας Οφεράισσελ μετατράπηκαν στο Βορειοανατολικό πόλντερ, που ανήκει σήμερα στην επαρχία Οφεράισσελ.
* Οργάνωση του πόλντερ κατά τη διάρκεια του Β΄ Παγκοσμίου Πολέμου.
* Απόδοση της νέας γης και εγκατάσταση των πρώτων κατοίκων. Το Έμμελορντ ήταν ο πρώτος δήμος που, τότε, ανήκε στην επαρχία Οφεράισσελ.
* 1950: Η βορειο-ολλανδική Ουρκ έγινε τμήμα της επαρχίας Οφεράισσελ.
* Αποξήρανση του Όοστελαϊκ Φλέβολαντ το 1957.
* 1962: Μετονομασία του Νόορντοστελικε πόλντερ σε Νόορντοοστπολντερ.
* Αποξήρανση των νοτίων τμημάτων της επαρχίας. Αποπεράτωση το 1968.
* 1986: Ανακήρυξη της περιοχής σε ξεχωριστή επαρχία.

## Παραπομπές


## Εξωτερικοί σύνδεσμοι

* Επαρχία Φλέβολαντ
* Το Φλέβολαντ κάτω από την επιφάνεια του νερού 
* Εφημερίδα Φλέβολαντ
* Αναζήτηση στο Φλέβολαντ

Κατηγορία:Επαρχίες της Ολλανδίας
Επαρχίες της Ολλανδίας

Η επαρχία στην Ολλανδία αντιπροσωπεύει το διοικητικό επίπεδο μεταξύ της κεντρικής κυβέρνησης και των τοπικών δήμων και κοινοτήτων, ενώ έχει εξουσία αναφορικά με περιφερειακά και τοπικά θέματα. Η διοίκηση κάθε επαρχίας έχει τρία βασικά επίπεδα. Το επαρχιακό συμβούλιο, το οποίο εκλέγεται κάθε τέσσερα χρόνια, αποτελεί το νομοθετικό όργανο της επαρχίας και εκλέγει ένα είδος εκτελεστικής επιτροπής, στο οποίο προεδρεύει ο επίτροπος της επαρχίας, ο οποίος διορίζεται από το στέμμα της Ολλανδίας.

Η Ολλανδία έχει 12 επαρχίες:

## Δείτε επίσης
* Θυρεοί των επαρχιών της Ολλανδίας
* Σημαίες των επαρχιών της Ολλανδίας

## Εξωτερικοί δεσμοί
* Επαρχίες της Ολλανδίας
Μαλιακός Κόλπος

thumb|right|350px|Ο Μαλιακός κόλπος από την αρχαιότητα μέχρι σήμερα
Ο **Μαλιακός Κόλπος** είναι ο κόλπος του Αιγαίου Πελάγους στην Ανατολική Στερεά Ελλάδα, που εισχωρεί στον Νομό Φθιώτιδας από ανατολικά προς δυτικά κατά 15 ως 22 χιλιόμετρα, ανάλογα με τον καθορισμό των εξωτερικών του ορίων. Η ακριβέστερη οριοθέτηση τοποθετεί τα όριά του στα ακρωτήρια Χιλιομίλι (νοτιοανατολικά) και Καραβοφάναρα (βορειοανατολικά). Στην περίπτωση αυτή έχει άνοιγμα 2,8 χιλιόμετρα και είσδυση 15. Το μέγιστο βάθος του είναι 27 μέτρα. Πρακτικά το μοναδικό λιμάνι του Μαλιακού Κόλπου είναι η Στυλίδα στη βόρεια ακτή του, αλλά και αυτό ακόμα απαίτησε την εκβάθυνση με τη δημιουργία διαύλου, εξαιτίας του αβαθούς της θάλασσας. Η Στυλίδα είναι το επίνειο της Λαμίας.

Μέσα στον Μαλιακό Κόλπο δημιουργούνται μικροί όρμοι, όπως της Αγίας Τριάδας (νότια ακτή) και της Στυλίδας. Ο μοναδικός ποταμός που χύνεται στο Μαλιακό Κόλπο είναι ο Σπερχειός, ο οποίος με τις προσχώσεις του μειώνει τις τελευταίες δεκάδες χιλιάδες χρόνια αργά αλλά συνεχώς την έκταση του κόλπου. Επίσης υπάρχει ο χείμαρρος Δριστελόρρεμα, που πηγάζει από την Όθρυ και μερικοί άλλοι.

Η Αγία Τριάδα είναι ο μοναδικός παράλιος οικισμός στη νότια ακτή του Μαλιακού, αν θεωρήσουμε το Χιλιομίλι ως όριό του. Στη βόρεια ακτή έχουμε, από δυτικά προς ανατολικά, την Αγία Μαρίνα, τη Στυλίδα, τα Μελίσσια, τους Πεταράδες και το Πανόραμα.

Η ονομασία του Μαλιακού Κόλπου οφείλεται στους Μαλιείς, αρχαίους κατοίκους της Μαλίδος. Κατά τα μέσα του περασμένου αιώνα συνηθιζόταν και το όνομα **Λαμιακός Κόλπος** ή **Κόλπος της Λαμίας** για το εσωτερικό του τμήμα. Η πόλη της Λαμίας απέχει 8,5 χιλιόμετρα σε ευθεία γραμμή από το εγγύτατο σημείο της ακτής του κόλπου.

Ο Αυτοκινητόδρομος Αθηνών-Θεσσαλονίκης, ο οποίος διατρέχει τον Μαλιακό Κόλπο, διέθετε για αρκετές δεκαετίες μία μόνο λωρίδα κυκλοφορίας ανά κατεύθυνση, καθιστώντας επικίνδυνη την οδήγηση και προκαλώντας πλήθος τροχαίων δυστυχημάτων που έχουν στοιχίσει τη ζωή εκατοντάδων ανθρώπων. Το συγκεκριμένο τμήμα της διαδρομής του αυτοκινητοδρόμου, που θεωρούνταν για δεκαετίες ένα από τα πιο επικίνδυνα σημεία του εθνικού οδικού δικτύου, έχει ονομαστεί **[[Πέταλο του Μαλιακού]]**, λόγω του χαρακτηριστικού του σχήματος.

## Παραπομπές


## Εξωτερικοί σύνδεσμοι

* Faroi.com: Ο παραδοσιακός φάρος `Αντερος στη θέση Χιλιομίλι 
* Αγιος Σεραφείμ

Μαλιακος
Μαλιακος
Μαλιακος
Μαλιακος
Πρόεδρος της Ελβετικής Συνομοσπονδίας

Ο **Πρόεδρος της Ελβετικής Συνομοσπονδίας** (, , ) είναι μέλος του επταμελούς Ελβετικού Ομοσπονδιακού Συμβουλίου. Εκλέγεται για έναν χρόνο από την Ομοσπονδιακή Συνέλευση , έχει τυπικό και αντιπροσωπευτικό ρόλο και θεωρείται πρώτος μεταξύ ίσων (*primus inter pares*) μεταξύ των μελών του Συμβουλίου. Κατά παράδοση, οι Πρόεδροι εκλέγονται κατά σειρά αρχαιότητας και ο Αντιπρόεδρος της μιας χρονιάς γίνεται Πρόεδρος την επόμενη.

Πρόεδρος για το 2026 είναι ο Γκι Παρμελέν.

## 1848–1874

## 1875–1899

## 1900–1924

## 1925–1949

## 1950–1974

## 1975–1999

## 2000–σήμερα

## Εξωτερικοί σύνδεσμοι
* 
*    

*
Τζοακίνο Γκρέκο

Ο **Τζοακίνο Γκρέκο** (ιταλικά: *Gioachino Greco*, λατινικά: *Joachimus Graecus*, περ. 1600 – περ. 1634) ήταν Ιταλός σκακιστής και συγγραφέας. Υπήρξε ίσως ο σημαντικότερος διεθνής γκρανμαίτρ του 17ου αιώνα και ένας από τους σπουδαιότερους παίκτες στην ιστορία του παιχνιδιού. 

## Η ζωή του
Γεννήθηκε στο Τσέλικο κοντά στην Κοζέντσα της Καλαβρίας στην Ιταλία και από αυτό ήταν γνωστός και ως *Il Calabrese* (*ο Καλαβρέζος*). Η Καλαβρία είχε ήδη σημαντική παράδοση στο σκάκι, κάτι που τον επηρέασε αποφασιστικά. Ήδη από το 1619 ο ίδιος κρατούσε σημειώσεις από τακτικές και ιδιαιτέρως έξυπνα παιχνίδια που έπαιζε και πούλαγε αντίγραφά τους. Στη Ρώμη, πολλοί διάσημοι φρόντισαν να αποκτήσουν αντίγραφα των παιχνιδιών του. Παρόλο που ήταν πολύ δημοφιλής στη Ρώμη, ταξίδεψε επίσης για να αγωνιστεί και με τους ισχυρούς σκακιστές της υπόλοιπης Ευρώπης.

Στο Παρίσι έπαιξε με τους ισχυρότερους σκακιστές και θα πρέπει να ήταν πολύ επιτυχημένος, αφού στο ταξίδι του προς την Αγγλία τον λήστεψαν αποσπώντας του 5.000 σκούδα (ή κορώνες), ένα πολύ μεγάλο ποσό, που είχε βγάλει παίζοντας σκάκι και κερδίζοντας. Στο Λονδίνο νίκησε όλους τους ισχυρούς παίκτες. Εκεί ανέπτυξε και την ιδέα της καταγραφής ολόκληρων των παρτίδων και όχι απλώς θέσεων. Επέστρεψε στο Παρίσι, όπου έγραψε και για τις καινούργιες του ιδέες. Μετά ταξίδεψε στην Ισπανία, όπου επίσης νίκησε τους ισχυρότερους σκακιστές. Επέστρεψε στην Ιταλία, όπου πείστηκε από έναν Ισπανό ευγενή να ταξιδέψει στην Αμερική. Πέθανε αρκετά νέος στις Αντίλλες, γύρω στα 34 (η ημερομηνία θανάτου δεν είναι γνωστή, αλλά η πλειοψηφία των πηγών τον τοποθετεί νεκρό έως το 1634), μάλλον από κάποια αρρώστια, δωρίζοντας την περιουσία του στους Ιησουΐτες.

## Το έργο του
Οι παρτίδες που έχει παραδώσει δεν φαίνεται πουθενά να αμφισβητήθηκαν, και έτσι θεωρείται ότι παίχτηκαν πραγματικά, αλλά στο *The Oxford Companion to Chess* αναφέρεται η πιθανότητα οι παρτίδες του να ήταν πλαστές (κατασκευασμένες). Οι παρτίδες του, στις οποίες πάντως δεν αναφέρονται τα ονόματα των αντιπάλων του, είναι γενικά αρκετά πιθανό να συμβούν στην πράξη (και πολύ συχνά έχουν επαναληφθεί), ο ίδιος ήταν σίγουρα ικανός να τις παίξει. Η μελέτη τους θεωρείται ιδιαιτέρως χρήσιμη ακόμα και σήμερα, ενώ επηρέασαν την τέχνη του σκακιού σε μεγάλο βαθμό για τους επόμενους αιώνες. Ο Γκρέκο ήταν πολύ ισχυρότερος παίκτης από οποιονδήποτε άλλον στην εποχή του, επίτευγμα που πολύ λίγοι (όπως ο Φιλιντόρ) κατέχουν.

Ο Γκρέκο ασχολήθηκε πολύ με την ιταλική παρτίδα (ίσως το δημοφιλέστερο άνοιγμα της εποχής), ενώ ο ίδιος αγαπούσε πολύ τη σικελική άμυνα. 

Στο *The Oxford Companion to Chess* αναφέρεται ότι το όνομα της θυσίας ενός αξιωματικού στο αντίπαλο ροκέ (πάνω στο πιόνι θ7) είναι *ελληνικό δώρο* και ότι αυτό οφείλεται μάλλον στην χρήση του από τον Γκρέκο παρά στον δούρειο ίππο.

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Παρτίδες του Τζοακίνο Γκρέκο στο www.chessgames.com
* ''The Royall Game of Chesse Play'', digitized at HathiTrust.

Κατηγορία:Ιταλοί σκακιστές
Προσωπικό Πλοίου Εμπορικού Ναυτικού

Το **Προσωπικό** των εμπορικών πλοίων (personnel) διακρίνεται στις επί μέρους κατηγορίες:
# Προσωπικό καταστρώματος. Στη κατηγορία αυτή περιλαμβάνονται ο Πλοίαρχος, οι αξιωματικοί (Ύπαρχος, Υποπλοίαρχος και Ανθυποπλοίαρχος),οι Δόκιμοι Αξιωματικοί, οι υπαξιωματικοί (ναύκληροι, υποναύκληροι, ξυλουργοί και αντλιωροί) και τα κατώτερα πληρώματα (ναύτες και ναυτόπαιδες).
# Προσωπικό μηχανής. Στη κατηγορία αυτή περιλαμβάνονται αξιωματικοί (Α' Μηχανικός, Β' Μηχανικός, Γ' Μηχανικός, Ηλεκτρολόγος) οι λιπαντές και θερμαστές και βοηθοί.
# Προσωπικό γενικών υπηρεσιών. Στη κατηγορία αυτή περιλαμβάνονται:
#* Υπηρεσίες επικοινωνιών ( αξιωματικοί ραδιοτηλεγραφητές)
#* Οικονομικές υπηρεσίες, κυρίως στα επιβατηγά πλοία, (αξιωματικοί οικονομικοί), με επιμέρους καλλιτεχνικές υπηρεσίες στα κρουαζιερόπλοια,
#* Υπηρεσίες ιατρικές (ιατροί και νοσοκόμοι) συνήθως σε μεγάλα επιβατηγά,
#* Υπηρεσίες τροφοδοσίας, (φροντιστές και βοηθοί),
#* Υπηρεσίες διαμερισμάτων (αξιωματικοί αρχιθαλαμηπόλοι, υπαξιωματικοί θαλαμηπόλοι και βοηθοί),
#* Υπηρεσίες μαγειρείου (υπαξιωματικοί αρχιμάγειροι, μάγειροι, βοηθοί μαγείρων) και σπάνια
#* Υπηρεσίες θρησκευτικές (ιερείς) σε κρουαζιερόπλοια.

Το προσωπικό των πολεμικών πλοίων κατανέμεται περίπου το ίδιο σε "Διευθύνσεις" και "Επιστασίες" αντί υπηρεσίες των εμπορικών πλοίων. Οι δε Αξιωματικοί διακρίνονται σε Μάχιμους, Μηχανικούς και Γενικών Υπηρεσιών, προερχόμενοι οι τελευταίοι εξ Υπαξιωματικών.

## Δείτε επίσης
*Πλήρωμα πλοίου

*
Αναρχοπρωτογονισμός

Ο **πριμιτιβισμός** (αναφέρεται και ως **πρωτογονισμός**) είναι ένας κλάδος του πράσινου αναρχισμού και μία τάση του οικολογικού κινήματος. Εστιάζει στη μετάβαση από τις πρώιμες τροφοσυλλεκτικές και θηρευτικές κοινωνίες στις αγροτικές κοινότητες, ως αιτία της ανάδυσης ιεραρχικών κοινωνιών, της αλλοτρίωσης των ανθρώπων και της καταστροφής του φυσικού περιβάλλοντος.

Από τους υποστηρικτές της θεωρίας αυτής προτείνεται η επιστροφή σε «μη-πολιτισμένους» τρόπους ζωής μέσω της αποβιομηχάνισης, της κατάργησης του καταμερισμού της εργασίας και της εξειδίκευσης, και εγκατάλειψη της τεχνολογίας. Η επιστήμη, όπως και η τεχνολογία, θεωρείται ως μη ουδέτερη, και πιστεύεται ότι πάντα ενσωματώνει τις αξίες και τους σκοπούς όσων την παράγουν και την ελέγχουν.

Ο **αναρχοπρωτογονισμός** (όπως παλαιότερα ονομαζόταν) ασκεί κριτική κυρίως σε δύο ζητήματα: Τον πολιτισμό και την τεχνολογία. Έπειτα από διάφορες διενέξεις, το πρόθεμα «αναρχο-» αφαιρέθηκε και ονομάζεται πλέον πρωτογονισμός ή πριμιτιβισμός.

Πηγή έμπνευσης για τον πριμιτιβισμό αποτελούν οι λουδίτες. Γνωστότερος θεωρητικός του είναι ο Τζων Σερζάν.

## Εξωτερικοί σύνδεσμοι
* The Green Anarchist Infoshop
* Green Anarchy
* Green Anarchist
* Primitivism
* A critique of primitivism, anarcho-primitivism and anti-civilisationism - Κριτική αναρχικών για τον πρωτογονισμό.
* 5 Common Objections to Primitivism, and Why They're Wrong
* Κείμενα για τον αναρχικό πρωτογονισμό στα ελληνικά

Κατηγορία:Αναρχισμός
Κατηγορία:Οικολογικά ρεύματα
Τετραγωνικό μέτρο

Το **τετραγωνικό μέτρο** αποτελεί μονάδα μέτρησης επιφάνειας. Ουσιαστικά πρόκειται για ένα τέλειο τετράγωνο, με πλευρά ένα μέτρο. Το σύμβολό του διεθνώς είναι m². Πολλαπλάσιά του είναι το στρέμμα (1 στρέμμα = 1000 τ.μ.) και το τετραγωνικό χιλιόμετρο (km², 1 τετραγωνικό χιλιόμετρο = 1.000.000 τ.μ.). Βασικές υποδιαιρέσεις του τετραγωνικού μέτρου είναι η τετραγωνική παλάμη ή τετραγωνικό δεκατόμετρο (dm², 1 τ.μ. = 100 τετραγωνικές παλάμες), το τετραγωνικό εκατοστόμετρο (cm², 1 τ.μ. = 10.000 τετραγωνικά εκατοστόμετρα) και το τετραγωνικό χιλιοστόμετρο (mm², 1 τ.μ. = 1.000.000 τετρ. χιλιοστόμετρα).
μικρογραφία|127x127εσ|'''''<big>Μήκος του τετραγωνικού μέτρου.</big>'''''
Κατηγορία:Μονάδες επιφάνειας
Κατηγορία:Παραγόμενες μονάδες του SI
Έφη Θώδη

Η **Έφη Θώδη** (Βραγκιανά Καρδίτσας, 18 Ιανουαρίου 1964) είναι Ελληνίδα τραγουδίστρια παραδοσιακών και δημοτικών τραγουδιών.

## Βιογραφία
Γεννήθηκε στα Βραγκιανά Καρδίτσας το 1964 και ξεκίνησε να τραγουδά από το 1984. Το 1983 γνωρίζεται με τον κλαρινίστα Γιώργο Δημητρόπουλο και μαζί αρχίζουν να περιοδεύουν στην ελληνική επαρχία. Το 1985 κυκλοφορούν τον πρώτο τους δίσκο *Μεγάλες Επιτυχίες*, ο οποίος σημείωσε μεγάλη επιτυχία. Οι δυο τους χαρακτηρίστηκαν ως «αχτύπητο δίδυμο». Το 1989 κυκλοφορεί το *Γλύκα - Γλύκα* (Πρώτη εκτέλεση από την Γιώτα Χαλκιά που κυκλοφόρησε το 1988) σε μουσική του Μάκη Βασιλειάδη και στίχοι της Γιώτας Χαλκιά που γίνεται το σήμα κατατεθέν των εμφανίσεών της. Τα τελευταία χρόνια έγινε ευρύτερα γνωστή και λόγω τής παρουσίας της σε τηλεοπτικές εκπομπές.

Έχει έναν γιό, τον Αποστόλη.

## Παραπομπές


Κατηγορία:Ελληνίδες τραγουδίστριες
Κατηγορία:Μουσική-επέκταση
Άσραμ

Τα **άσραμ** ήταν ερημητήρια Ινδουιστών σοφών στην αρχαία Ινδία, οι οποίοι κατέφευγαν εκεί για να βρουν γαλήνη, με στόχο την περισυλλογή. Τα *άσραμ* λειτουργούσαν και ως σχολεία. Οι μαθητές έμεναν μέσα στο χώρο του *άσραμ*, συμμετείχαν στις εργασίες και εξασκούνταν σωματικές και πνευματικές ασκήσεις. Τέτοιου είδους ασκήσεις αποτελούν, για παράδειγμα, η Γιόγκα και ο Διαλογισμός. Ο δάσκαλος στα σανσκριτικά ονομάζεται Γκουρού (ή Γκούρου).

## Σημερινή εποχή
Στη σημερινή εποχή λειτουργούν *άσραμ* στην Ινδία ως ομάδες που έχουν σχηματιστεί με σκοπό την πνευματική ανύψωση των μελών τους. Σε μερικά από αυτά γίνεται χρήση και της αγγλικής γλώσσας, αφού γεμίζουν με διάφορα άτομα από τη Δύση. Φαίνεται πως υπάρχει μια συνεχόμενη και συνεχιζόμενη τάση προς την πνευματική παράδοση της Ινδίας στο Δυτικό κόσμο. Ένας από τους σημαντικότερους παράγοντες για αυτή την τάση, η οποία ξεκίνησε από το φιλοσοφική θρησκεία της Θεοσοφίας τον 19ο αιώνα, θεωρείται ότι ήταν και το κίνημα των χίπηδων.

Κατηγορία:Ινδουισμός
Μαρίσκα Βέρες

Η **Μαρίσκα Βέρες** (*Mariska Veres*, 1 Οκτωβρίου 1947- 2 Δεκεμβρίου 2006) ήταν Ολλανδή τραγουδίστρια, η οποία έγινε περισσότερο γνωστή ως επικεφαλής του συγκροτήματος της ποπ *[[Shocking Blue]]*. 

Κόρη βιολονίστα, γεννήθηκε στη Χάγη και ξεκίνησε τη μουσική της καριέρα το 1964 με το συγκρότημα Les Mysteres, στη συνέχεια με τους Blue Fighters το 1966, τους Bumble Bees, τους Danny and his Favorites το 1967 και τους Motowns . Το 1968 έγινε μέλος των Shocking Blue και το 1969-1970 έκανε διεθνή επιτυχία με το τραγούδι «Venus».

Οι Shocking Blue διαλύθηκαν την 1 Ιουνίου 1974 και η Veres έκανε σόλο καριέρα μέχρι την επανασύνδεση του συγκροτήματος, το 1984. Ωστόσο, ένα από τα αρχικά μέλη του συγκροτήματος, ο Robbie van Leeuwen, έφυγε από το συγκρότημα, επειδή οι Bananarama με τη διασκευή του «Venus» σημείωσαν τεράστια επιτυχία. Η Veres έγινε μέλος του τζαζ συγκροτήματος The Shocking Jazz Quintet το 1993 και το 1993-2006 τραγουδούσε σε μια ακόμη μετενσάρκωση των Shocking Blue, ενώ ηχογράφησε και ένα album με τον Andrei Serban το 2003. Απεβίωσε από καρκίνο το 2006.

## Παραπομπές


Κατηγορία:Ολλανδοί τραγουδιστές
Πανέθημος Χανίων

Η **Πανέθημος** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης.

## Γενικά
Η Πανέθημος απέχει 44 χιλιόμετρα από την πόλη των Χανίων. Σήμα κατατεθέν του η πλατεία του χωριού περιστοιχισμένη από πλατάνια και άλλα δέντρα. Στην ίδια πλατεία υπάρχει και μία παραδοσιακή πηγή με τρεχούμενο νερό, ενώ δίπλα από την πλατεία βρίσκεται ένα ρυάκι με ένα μικρό καταρράχτη. Όλα αυτά σε συνδυασμό με την στέρνα και το πλυσταριό που διασώζονται σε άριστη κατάσταση αποτελούσαν το επίκεντρο της ζωής για την καθημερινότητα των κατοίκων.

Η Πανέθημος στο παρελθόν ήταν πρωτεύουσα ομώνυμου δήμου. Το χωριό αποτελείται από γειτονιές που επικοινωνούν μεταξύ τους με σοκάκια.

Το 1999 ιδρύθηκε ο Πολιτιστικός Σύλλογος Πανεθήμου από τους κατοίκους του χωριού, με σκοπό την πολιτιστική και ιστορική ανάδειξη του χωριού και την προβολή της φυσικής ομορφιάς του.

*Δείτε: *'Κοινότητα Πανεθήμου**''</big>

== Ονομασία ==
Στην Πανέθημο, σύμφωνα με ιστορικά στοιχεία, υπήρχε ναός ή μοναστήρι αφιερωμένο στην Παναγία με το προσωνύμιο Παναγία η Πανεύφημος. Ήταν ένα προσκύνημα πολύ γνωστό, με μεγάλη επισκεψιμότητα και είχε παντού καλή φήμη. Από εκεί προέρχεται και το επίθετο "Πανεύφημος", από το οποίο προέρχεται παραφθαρμένο και το όνομα του χωριού, Πανέθημος.

Το όνομα του χωριού συναντάται είτε ως Πανέθ**υ**μος είτε ως Πανέθ**η'''μος.
Οι απογραφές που έγιναν στην περίοδο της Ενετοκρατίας αναφέρουν το τοπωνύμιο Πανεύφημος, και μάλιστα το 1583 με 129 κατοίκους.. Η απογραφή των ναών και των μονών της περιοχής Χανίων του έτους 1637 αναφέρει:

## Εκκλησίες
Κατά την αρχαιότητα ο χώρος που βρίσκεται ο ναός της Παναγίας σήμερα πρέπει να ήταν αρχαίο ιερό. Στα ερείπια του ναού κτίσθηκε τα πρώτα Βυζαντινά χρόνια παλαιοχριστιανική βασιλική με ψηφιδωτές παραστάσεις. Στη θέση της κτίσθηκε ο δεύτερος δίκλιτος ναός αφιερωμένος στην Κοίμηση της Θεοτόκου και στον Άγιο Γεώργιο και πάνω του το 1958 κτίσθηκε ο τρίτος ναός που υπάρχει σήμερα.

Στην Πανέθημο επίσης υπάρχουν τέσσερις εκκλησίες οι οποίες σχηματίζουν το σχήμα του σταυρού:
*Ανατολικά ο Ι.Ν. Μεταμόρφωσης του Σωτήρος και Άγιος Σπυρίδωνας
*Δυτικά ο Ι.Ν. Κοιμήσεως της Θεοτόκου
*Νότια ο Ι.Ν. Μιχαήλ Αρχαγγέλου 
*Βόρεια ο Ι.Ν. Αγίων Αναργύρων.

Από αυτές οι δυο τελευταίες αναστηλώθηκαν πρόσφατα.

## Παραπομπές


## Πηγές
*
*Ενορία Πανεθήμου Κισσάμου

## Εξωτερικοί σύνδεσμοι
*Πολιτιστικός Σύλλογος Πανεθήμου Κολυμβαρίου Χανίων Κρήτης

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Αεροακουστική

Η **αεροακουστική** ή ατμοσφαιρική ακουστική (*aeroacoustics*) αποτελεί κλάδο της ακουστικής που μελετά τον ήχο που παράγεται από αεροδυναμικά φαινόμενα. Έχει ιδιαίτερη εφαρμογή στην αεροναυπηγική και ειδικότερα σε ότι αφορά τον παραγόμενο ήχο από αεριωθούμενα σκάφη, καθώς επίσης και των κρουστικών κυμάτων πίεσης που παράγονται κατά το σπάσιμο της ταχύτητας του ήχου στον αέρα.

## Δείτε επίσης
Αριθμός Μαχ

Κατηγορία:Ακουστική
Τζαμπρ αλ-Άχμαντ αλ-Τζαμπρ αλ-Σαμπάχ

Ο **Τζαμπρ αλ-Αχμάντ αλ-Τζαμπρ αλ-Σαμπάχ** (29 Μαΐου 1926 - 15 Ιανουαρίου 2006) ήταν εμίρης του Κουβέιτ από τις 31 Δεκεμβρίου 1977 ως το θάνατό του, το 2006. Διέφυγε στη Σαουδική Αραβία το 1990, όταν το Ιράκ εισέβαλε στο Κουβέιτ και το κυρίευσε. Ξαναγύρισε μετά το τέλος του Πολέμου του Κόλπου. Από το 2001 έως το 2006 ήταν μόνο τυπικά ηγέτης, καθώς είχε υποστεί εγκεφαλική αιμορραγία. Οι περισσότερες εξουσίες του είχαν τότε μεταβιβαστεί στον σεΐχη Σαμπάχ. Ήταν ο 13ος ηγέτης μιας δυναστείας 245 ετών. Με την αναγγελία του θανάτου του, στο Κουβέιτ κηρύχτηκε πένθος σαράντα ημερών.

Τζαμπρ
Κατηγορία:Πρωθυπουργοί του Κουβέιτ
Κατηγορία:Μουσουλμάνοι μονάρχες
Τζορτζ Τουπόου Ε΄

Ο **Τζορτζ Τουπόου ο Ε΄** (4 Μαΐου 1948 - 18 Μαρτίου 2012) ήταν ο βασιλιάς της Τόνγκα από το 2006 ως τον θάνατό του. Γιος του Ταουφααχάου Τουπόου Δ', έγινε βασιλιάς μετά το θάνατο του πατέρα του, στις 11 Σεπτεμβρίου 2006. 

## Βιογραφία
Στην καθημερινή ζωή, ήταν περισσότερο γνωστός με το όνομα **Tupoutoa**. Ολοκλήρωσε την πρωτοβάθμια εκπαίδευση στην Ελβετία και τη δευτεροβάθμια στο King's College του Ώκλαντ (Νέα Ζηλανδία). Συνέχισε τις σπουδές του στην Οξφόρδη και στη Βασιλική Ακαδημία του Στρατού στο Σάντχερστ της Αγγλίας.

Αν και δεν ήταν παντρεμένος, απέκτησε ένα τέκνο, την Ιλίμα Λέι Τόχι. Με βάση το Σύνταγμα, η κόρη του δεν πρόκειται ποτέ να αποκτήσει δικαιώματα επί του θρόνου στο μέλλον.

Προτού γίνει βασιλιάς άσκησε επιχειρηματική δραστηριότητα και βάσει του νόμου έπαυσε να έχει λογαριασμούς από τις επιχειρήσεις του.

## Αξιώματα
Έγινε Διάδοχος του θρόνου στις 4 Μαΐου του 1966. Χρημάτισε υπουργός Εξωτερικών την περίοδο 1979-1998. Ορκίστηκε Βασιλιάς στις 11 Σεπτεμβρίου του 2006. 

Η επίσημη στέψη του έγινε την 1η Αυγούστου του 2008 . Αρχικά η στέψη προγραμματιζόταν να λάβει χώρα το 2007, αναβλήθηκε όμως καθώς δόθηκε προτεραιότητα στην ανοικοδόμηση της πρωτεύουσας, Νουκουαλόφα, έπειτα από τις ταραχές του 2006.

Τον Ιούλιο του 2008, τρεις ημέρες πριν την επίσημη στέψη του (1η Αυγούστου), ο βασιλιάς ανακοίνωσε ότι θα αφήσει τις περισσότερες εξουσίες του και θα ενεργεί στα περισσότερα ζητήματα με βάση τις οδηγίες του πρωθυπουργού του. Ο πρωθυπουργός επίσης θα είναι αρμόδιος για τα καθημερινά ζητήματα. Ο Τουπόου θα έχει τις εξουσίες του διορισμού δικαστών αλλά και της μετατροπής ποινών. Επιπλέον, ο ίδιος ανακοίνωσε τη διενέργεια εκλογών το 2010 και  ανήγγειλε κοινοβουλευτική μεταρρύθμιση.

## Θάνατος
Το 2012 ο Μονάρχης μεταφέρθηκε εσπευσμένα σε νοσοκομείο του Χονγκ Κονγκ, όπου και πέθανε στις 18 Μαρτίου.

## Παραπομπές


## Εξωτερικοί σύνδεσμοι
* 

Γεωργιος Τουποου Ε
Καλίν Ποπέσκου-Ταριτσεάνου

Ο **Καλίν Ποπέσκου-Ταριτσεάνου** (Călin Popescu-Tăriceanu) είναι Ρουμάνος πολιτικός,με ελληνικές ρίζες από την πλευρά της μητέρας του. Υπήρξε πρωθυπουργός από το 2004 ως το 2008.

## Καριέρα
Γεννήθηκε στις 14 Ιανουαρίου 1952. Σπούδασε Μαθηματικά και έγινε αντιπρόεδρος του κόμματος ELDR το 2004.

Έγινε Πρωθυπουργός της Ρουμανίας στις 29 Δεκεμβρίου του 2004. Σήμερα είναι Πρόεδρος του Εθνικού Φιλελεύθερου Κόμματος. Η κυβέρνησή του εγκρίθηκε από το Κοινοβούλιο με 265 υπέρ και 200 κατά. Στις 7 Ιουλίου του 2005 ανακοινώθηκε η παραίτηση της κυβέρνησής του, εξαιτίας συνταγματικού κωλύματος αλλά και εμπλοκής σε οικονομικό σκάνδαλο. Ωστόσο, ο ίδιος ο Ταριτσεάνου ανακάλεσε την παραίτησή του εξαιτίας των σφοδρών πλημμυρών που έπληξαν τη χώρα εκείνη την περίοδο και στοίχισαν τη ζωή σε 66 άτομα..

Τον Απρίλιο του 2006 ο πρόεδρος Μπασέσκου δήλωσε ότι είχε μετανοήσει για το διορισμό του Ταριτσεάνου στην πρωθυπουργία.
Επί πρωθυπουργίας του, την Πρωτοχρονιά του 2007, η Ρουμανία εισήλθε στην ΕΕ.
Την 1η Απριλίου του 2007, ο Ταριτσεάνου απέλυσε όλους τους υπουργούς που ήταν προσκείμενοι στον Μπασέσκου και σχημάτισε κυβέρνηση μειοψηφίας, με τη Δημοκρατική Ένωση των Ούγγρων Η κυβέρνηση εγκρίθηκε από το Κοινοβούλιο στις 3 Απριλίου. με την υποστήριξη του Σοσιαλδημοκρατικού Κόμματος.
Στις 3 Οκτωβρίου του 2007 η κυβέρνηση επέζησε πρότασης μομφής που είχε κατατεθεί από το Σοσιαλδημοκρατικό Κόμμα, εξαιτίας μη συμπλήρωσης των απαιτούμενων 232 ψήφων. Μετά τις εκλογές του 2008, η κυβέρνηση Ταριτσεάνου αποχώρησε. Τον διαδέχθηκε στην πρωθυπουργία, το Δεκέμβριο του 2008, ο Εμίλ Μποκ.

## Παραπομπές


Κατηγορία:Πρωθυπουργοί της Ρουμανίας
Προσωπικό μηχανής

Στη κατηγορία **Προσωπικό μηχανής** (engine personnel) του Προσωπικού πλοίων σύμφωνα με το άρθρο 73 του Κ.Δ.Ν.Δ. χορηγούνται γενικά τα εξής *Αποδεικτικά ναυτικής ικανότητας* που αποτελούν και τις επίσημες ειδικότητες του κλάδου:
A. Κατηγορία υπηρεσίας ατμομηχανών
* Δίπλωμα Μηχανικού Α΄, Β΄, και Γ΄ τάξεως (με κατώτερο το Γ΄ τάξεως).
* Δίπλωμα Πρακτικού Ατμομηχανικού, και
* Πτυχίο Αρχιθερμαστού.
Β. Κατηγορία εργασίας ΜΕΚ (=Μηχανών Εσωτερικής Καύσεως)
* Δίπλωμα Μηχανικού ΜΕΚ Α΄, Β΄, και Γ΄ τάξεως (με κατώτερο το Γ΄ τάξεως).
* Δίπλωμα Πρακτικού Μηχανικού ΜΕΚ,
* Πτυχίο Μηχανοδηγού Α΄ και Β΄ τάξεως και
* Άδεια χειριστού.

Σε κάθε πλοίο το Προσωπικό Μηχανής διακρίνεται σε Αξιωματικούς Μηχανικούς (Engineer Officers),Αξιωματικούς Ηλεκτρολόγους(Electro-Technical Officers) και σε πλήρωμα μηχανής (engine hands).

## Βαθμοί και Διακριτικά των Αξιωματικών του Ελληνικού και Κυπριακού Εμπορικού Ναυτικού

### Διακριτικά Βαθμών Αξιωματικών Μηχανικών του Ελληνικού/Κυπριακού Εμπορικού Ναυτικού σε Επιβατηγό Πλοίο

### Διακριτικά Βαθμών Αξιωματικών Μηχανικών του Ελληνικού/Κυπριακού Εμπορικού Ναυτικού σε Ποντοπόρο Πλοίο

## Κύρια καθήκοντα
Οι εργαζόμενοι σε πλοίο, που ανήκουν στο **Προσωπικό μηχανής**, κατά την διάρκεια του πλου ("εν πλω") εκτελούν τις ακόλουθες εργασίες:
**Α.** Φυλακές μηχανής, δηλαδή βάρδιες (συνήθως τετραωρίες) σε κάθε μια των οποίων συμμετέχει ένας Αξιωματικός μηχανής (Β΄ ή Γ΄ Μηχανικός), ένας Δόκιμος Μηχανικός, ή υπαξιωματικός αρχιθερμαστής και ένας θερμαστής.
* Ο *Αξιωματικός φυλακής* κατά την κάθοδό του στο Μηχανοστάσιο πλοίου ενημερώνεται από τον προηγούμενο για την κατάσταση των μηχανών και βοηθητικών μηχανισμών του πλοίου και στη συνέχεια αναλαμβάνει υπηρεσία παρακολουθώντας την καλή λειτουργία των μηχανών και εκτελεί τις εντολές Γεφύρας που δίδονται είτε με τον τηλέγραφο είτε παρακολουθώντας την ομαλή εκτέλεση σε αυτοματοποιημένα πλοία όπου η κίνηση μηχανών γίνεται από την Γέφυρα όπου και καταγράφει όλες τις κινήσεις στο Ημερολόγιο μηχανής.
* Οι λοιποί της βάρδιας ασχολούνται με την λίπανση των κυρίων και βοηθητικών μηχανών, με την περιοδική παρακολούθηση των οργάνων ενδείξεων και καταγραφής αυτών, θερμοκρασίας, κανονικής τροφοδοσίας καυσίμων κ.λπ. με τον καθαρισμό τους και ενημερώνουν αμέσως τον Αξιωματικό φυλακής για οποιαδήποτε ανωμαλία. Ειδικότερα στα πλοία που φέρουν μηχανές εσωτερικής καύσεως (ΜΕΚ) οι υποχρεώσεις αυτών είναι αυξημένες.
**Β.** Γενικές εργασίες μηχανής. Τέτοιες είναι η συντήρηση, η επισκευή, η αντικατάσταση φθαρμένων υλικών, οι επιδιορθώσεις, οι καθαρισμοί μηχανών σεντινών και άλλων συναφών μηχανημάτων, η παρακολούθηση και επισκευή των δικτύων του πλοίου, μηχανημάτων καταστρώματος, μηχανισμού πηδαλιουχίας κ.ά.

Κατά την παραμονή του πλοίου εντός λιμένα ή σε όρμο ή σε αγκυροβόλιο, το προσωπικό μηχανής ασχολείται, επίσης κατά βάρδιες, σε γενικές εργασίες μηχανής σύμφωνα με ωρολόγιο πρόγραμμα εργασίας και μεριμνούν για την ασφάλεια των μηχανών.

## Αναφορές


## Δείτε επίσης
* Μηχανικός πλοίου
* Σχολές Μηχανικών Ε.Ν.

Κατηγορία:Προσωπικό πλοίων
Δανιήλ Δανιήλ

Ο **Δανιήλ Δανιήλ** (Τύρναβος, 1914 - Αθήνα, 1988) ήταν Έλληνας ζωγράφος. Το αρχικό επώνυμό του ήταν **Αλεξάνδρου**, αλλά έγινε γνωστός με το μικρό του όνομα Δανιήλ. Καταγόταν από φτωχή, αγροτική οικογένεια. Σε ηλικία 17 ετών μπήκε στην Ανωτάτη Σχολή Καλών Τεχνών (ΑΣΚΤ), στην Αθήνα, απ' όπου απεφοίτησε στα μέσα της δεκαετίας του ’30. Υπήρξε μαθητής του Βικάτου, ενώ διατήρησε καλλιτεχνική επαφή και με τον Παρθένη.

Το 1940 κέρδισε υποτροφία από την ΑΣΚΤ που όμως η επιστράτευση δεν του επέτρεψε να αξιοποιήσει. Το 1950 πήγε στη Γαλλία και στην Ιταλία για ανώτερες σπουδές. Το 1955 εκλέχθηκε, ύστερα από διαγωνισμό, διευθυντής του παραρτήματος της ΑΣΚΤ του Πανόρμου της Τήνου, όπου και παρέμεινε έως το 1970. Το 1972 εκλέχθηκε καθηγητής του εργαστηρίου γυμνού της παραπάνω Σχολής, όπου παρέμεινε έως το 1977 διδάσκοντας σχέδιο.

Ο Δανιήλ διετέλεσε μέλος κριτικών επιτροπών σε πολλές πανελλήνιες εκθέσεις, ενώ εθεωρείτο εμπειρογνώμων των έργων του Παρθένη. Έργα του παρουσίασε σε 20 ατομικές και 120 ομαδικές εκθέσεις, τέσσερις από τις οποίες στην Ευρώπη και μία στην Αίγυπτο. Πίνακές του βρίσκονται στην Εθνική Πινακοθήκη και σε πολλές ιδιωτικές συλλογές. Επίσης στις δημοτικές πινακοθήκες της Αθήνας, της Ρόδου, του Τυρνάβου, της Καλαμάτας, των Ιωαννίνων, της Χαλκίδας, της Πάτρας και την Πινακοθήκη της Εθνικής Τραπέζης.

:*Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.*

## Εξωτερικοί σύνδεσμοι
*Δανιήλ Δανιήλ στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ζωγράφοι του 20ού αιώνα
Αλέξανδρος Τυρναβίτης

Ο **Αλέξανδρος Τυρναβίτης** (1711 – 25 Νοεμβρίου 1761) ήταν Δάσκαλος του Γένους που γεννήθηκε το 1711 στον Τύρναβο. Μορφώθηκε υπό Ιωαννιτών δασκάλων και δίδασκε στη σχολή που ίδρυσε στην πατρίδα του ο Μητροπολίτης Λαρίσης Παρθένιος. Αργότερα προσκλήθηκε στη σχολή του Βουκουρεστίου, όπου και δίδαξε μέχρι του θανάτου του  στις 25 Νοεμβρίου 1761.

Ο Τυρναβίτης έγραψε, σε αντίρρηση συγγραφής του θεολόγου Αλοϋσίου Ανδρούτζη από την Κύπρο, έργο από 150 φύλλα, που σώζεται ανέκδοτο στην Εθνική Βιβλιοθήκη της Ελλάδας, με τον τίτλο «*Του σοφωτάτου διδασκάλου κυρίου Αλεξάνδρου του εκ Τυρνάβου Λαρίσης, γυμνασιάρχου του εν Δακία ελληνομουσείου αντίρρησις, προς Αλοϋσιον Ανδρούτζην, Κύπριον λατινόφρονα, περί εκπορεύσεως του Αγίου Πνεύματος*».

## Παραπομπές


## Πηγές
* *Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.*

Κατηγορία:Δάσκαλοι του Γένους
Κατηγορία:Ορθόδοξοι λόγιοι
Κατηγορία:Έλληνες λόγιοι του 18ου αιώνα
Ιωάννης Δημητριάδης-Πέζαρος

Ο επιφανής του Γένους Δάσκαλος **Ιωάννης Δημητριάδης-Πέζαρος** έδρασε στον Τύρναβο το 18ο αιώνα. Αρχικά εκπαιδεύτηκε στη σχολή που άκμαζε στην πατρίδα του, κατόπιν στα Γιάννινα και στη συνέχεια στο Άγιο Όρος, όπου και παρακολούθησε μαθήματα της νεότερης φιλοσοφίας. Από εκεί πήγε και δίδαξε, έπειτα από σχετική πρόσκληση, στην Τσαριτσάνη και το 1776 στο Λιβάδι.

Μετά δίδαξε στην περιώνυμη Σχολή του Τυρνάβου κατά την περίοδο από το 1782 μέχρι 1806. Στον Τύρναβο ο Πέζαρος χειροτονήθηκε ιερέας το 1790 και τιμήθηκε με το εκκλησιαστικό οφφίκιο του οικονόμου. Μαθητές του υπήρξαν διαπρεπείς λόγιοι, μεταξύ των οποίων και ο Κωνσταντίνος Κούμας.
Στον Τύρναβο διατηρούσε κοινόβιο για ξένους και φτωχούς μαθητές. Με λιτότητα και οικονομία, χωρίς να λείπουν τα αναγκαία, συζούσαν πάντα δέκα μέχρι δεκαπέντε ξένοι μαθητές. Από το πρωί μέχρι το βράδυ δίδασκε σ' όλες τις τάξεις, που πολλές φορές ανέρχονταν σε επτά. Εξαίρετος ήταν ο χαρακτήρας του, καθώς και ο τρόπος διδασκαλίας του. Η προσωπικότητα του σχολάρχη του Τυρνάβου εκθειάζεται και από πολλούς αξιόλογους λογίους σε επιστολές τους, στις οποίες επισημαίνεται το μέγεθος της ακτινοβολίας του μεγάλου τυρναβίτη δασκάλου.

## Παραπομπές


:*Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.*

Κατηγορία:Έλληνες λόγιοι του 18ου αιώνα
Επαρχία Αποκορώνου

thumb|Η Επαρχία Αποκορώνου στο Νομό Χανίων
Η **Επαρχία Αποκορώνου**, γνωστή απλά ως **Αποκόρωνας**, ήταν επαρχία στα ανατολικά του Νομού Χανίων της Κρήτης μέχρι το 1997, οπότε και καταργήθηκε ο θεσμός των επαρχιών στην Ελλάδα με το σχέδιο Καποδίστριας. Ήταν η μικρότερη σε έκταση από τις πέντε επαρχίες του Νομού καλύπτοντας 343 τ.χλμ., κυρίως ορεινό έδαφος και κατά το μεγαλύτερο μέρος καλλιεργήσιμο με βοσκότοπους και δάση. 

Τα όρια της επαρχίας προς τα δυτικά ορίζουν τα υψώματα της Μαλάξας και των Κεραμειών, προς νότο ο ορεινός όγκος των Λευκών Ορέων, προς τα ανατολικά ο ποταμός Μουσέλας και προς βορρά το Κρητικό Πέλαγος (για την ακρίβεια ο Κόλπος Αλμυρού και ο Κόλπος Σούδας). Διοικητικά, δυτικά του Αποκόρωνα βρίσκεται η επαρχία Κυδωνίας, νότια η επαρχία Σφακίων και ανατολικά ο Νομός Ρεθύμνης. 

Η επαρχία αναφέρεται πρώτη φορά στον Στράβωνα, όπου αναφέρεται ως "Ιπποκορώνιον". Ο πληθυσμός της επαρχίας συμμετείχε ενεργά σε όλες τις κινητοποιήσεις και επαναστάσεις των χριστιανών κατά τον 19ο αιώνα, ενώ από αυτήν ξεκίνησε η Κρητική Επανάσταση 1895-1898, η πρώτη φάση της οποίας είναι γνωστή ως Μεταπολιτευτική Επανάσταση. 

Ιστορική έδρα της επαρχίας είναι ο Βάμος, χωριό που αναφέρεται αρκετές φορές σε μητρώα και απογραφές της Βενετοκρατίας (1212-1646), αλλά εκτιμάται ότι θεμελιώθηκε κατά την περίοδο της Αραβοκρατίας (8ος-10ος αι.). Πέρα από έδρα της επαρχίας, ο Βάμος έγινε έδρα και του Νομού Σφακίων το 1867, καθεστώς που διατήρησε μέχρι την κατάργηση του Νομού το 1915.  

Από το 1920 μέχρι τον Β΄ Παγκόσμιος πόλεμο ο πληθυσμός της επαρχίας αυτής παρουσίαζε συνεχή αύξηση και στη συνέχεια ακολούθησε η μείωση. Το 1971 αριθμούσε 13.330 κατοίκους και το 1981 μειώθηκε στους 11.972. Την εποχή της ένωσης της Κρήτης με την Ελλάδα (1913) η επαρχία Αποκορώνου περιελάμβανε 31 δήμους. Μετά την κατάργηση του Νομού Σφακίων, η επαρχία υπάχθηκε στο Νομό Χανίων και οι δήμοι της μετατράπηκαν σε κοινότητες. Μέχρι τελευταία η επαρχία Αποκορώνου περιελάμβανε, εκτός των δήμων, 34 κοινότητες και 70 οικισμούς.

Στην επαρχία Αποκορώνου ανήκαν οι εξής δήμοι: Κρυονερίδας, Φρε, Αρμένων (Χανίων), Βάμου, Γεωργιουπόλεως και η κοινότητα Ασή Γωνιάς



## Παραπομπές


## Εξωτερικοί σύνδεσμοι
*Γενική Παρουσίαση Περιοχής Επεμβασης Αποκόρωνας Αναπτυξιακή
*Γιώργος Λιμαντζάκης, *Αποκόρωνας,* *Ταξίδι στη φύση και την ιστορία*, Δήμος Αποκορώνου, 2021, σ. 7-9.

Αποκορώνου
Αποκορώνου